ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ซามูไร บอนด์
...l...แม้ฉากหน้าของม็อบเสื้อแดงคือการระดมพลครั้งใหญ่ แต่ฉากหลังคือการระดมเงินก้อนโตของกลุ่มธุรกิจเครือข่าย พ.ต.ท.ทักษิณ ชินวัตร อดีตนายกรัฐมนตรี ท่อน้ำเลี้ยงหลักที่นอกเหนือจากกลุ่มชินวัตร คือกลุ่มเจ้าพ่อกาแฟ เจ้าพ่อคอทองแดง และเจ้าพ่ออสังหาริมทรัพย์
...l...ขณะที่นักธุรกิจใหญ่อีกกลุ่มหนึ่ง มีแนวคิด “ลงขัน” ใส่เงินช่วยเหลือ พ.ต.ท.ทักษิณ ในก้อนที่ใหญ่พอสมควร เพื่อชดเชยความเสียหายให้ พ.ต.ท.ทักษิณ ที่ถูกยึดทรัพย์ แต่มีเงื่อนไขขอให้ พ.ต.ท.ทักษิณ หยุดกิจกรรมที่สร้างความเสียหายทางเศรษฐกิจ เมื่อนักธุรกิจล้วนต่างอยากกลับมา “ทำมาหากิน”
...l...หากรัฐบาลตัดสินใจชิงยุบสภาแน่นอนว่า ปัญหาสุญญากาศเศรษฐกิจจะเกิดขึ้น โดยเฉพาะงบไทยเข้มแข็ง รัฐบาลอภิสิทธิ์ เวชชาชีวะ นายกรัฐมนตรี อัดลงไปถึงระดับรากหญ้าและท้องถิ่นเต็มพิกัดโดยเฉพาะไทยเข้มแข็งก้อนหลังสุด 1.5 แสนล้านบาท ยิงไปแล้วใส่โครงการชดเชยรายได้เกษตรกร 4 หมื่นล้านบาท ให้ท้องถิ่นและผู้ว่าซีอีโอ 5 หมื่นล้านบาท เงินเพิ่มทุนกองทุนหมู่บ้าน 2 หมื่นล้านบาท และงบกลางอีก 1 หมื่นล้านบาท 
...l...ขณะนี้ในต่างจังหวัดทั้งองค์กรปกครองส่วนท้องถิ่น (อปท.) ทั้งโรงเรียนเล็กๆ ต่างทำเรื่องจัดซื้อจัดจ้างไปหมดแล้ว บางแห่งบริษัทเอกชนได้วางบิลขอเก็บเงินแล้ว หากมีการเปลี่ยนแปลงทางการเมืองก็ย่อมกระทบอย่างเลี่ยงไม่ได้